

Ovaj Projekat finansira Evropska Unija

**Tehnička pomoć Upravi carine Srbije za podršku modernizaciji carinskih sistema**

**Razmena poruka između privredinih subjekata i Uprave Carina**

***GSM Sistem za upravljanje garancijama***

**Referentna dokumenta:**

**Oznaka PROJEKTA:** EuropeAid/131367/C/SER/RS

**ISTORIJA REVIZIJE**

|  |  |  |  |  |  |
| --- | --- | --- | --- | --- | --- |
| **Izd.** | **Rev.** | **Datum** | **Opis** | **Radnja\*** | **Strana** |
| 0 | 1 | 18-10-2013 | Prva verzija | I | Sve |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

(\*) Radnja: I=Insert (ubaci) R=Replace (zameni)

SADRŽAJ

[1 UVOD Error! Bookmark not defined.](#_Toc369873906)

[1.1 Metodologija 3](#_Toc369873907)

[1.1.1 Sekvencijalni dijagram 3](#_Toc369873908)

[1.2 Skraćenice **Error! Bookmark not defined.**](#_Toc369873909)

[1.3 Struktura ovog dokumenta 4](#_Toc369873910)

[2 PREGLED PORUKA 5](#_Toc369873911)

[3 RAZMENa PORUKA ZA korisnike GARANCIJA 6](#_Toc369873912)

[3.1 Registracija pristupnih kodova garancije 6](#_Toc369873913)

[3.2 Upit u garanciju 7](#_Toc369873914)

[4 Razmena poruka za garantE 9](#_Toc369873915)

[4.1 Upit u iznos garancija u upotrebi 9](#_Toc369873916)

[5 RAZMENa PORUKA ZA IzdavaOCE vaučera 10](#_Toc369873917)

[5.1 Registracija prodatog vaučera 10](#_Toc369873918)

[5.2 Zahtev za poništavanje vaučera 11](#_Toc369873919)

# Uvod

Svrha ovog dokumenta je da pomogne privrednim subjektima i proizvođačima softvera u razumevanju funkcionalnosti Sistema za upravljanje garancijama koje se baziraju na razmeni elektronskih poruka, kao i procesa kojima su uređena pravila u razmeni određenih poruka između aplikativnog softvera privrednih subjekata i sistema Uprave Carine.

Aplikativni softver koji će proizvođači softvera razviti za potrebe privrednih subjekata, treba u svemu da poštuje opise i specifikacije iz ovog dokumenta. U daljem tekstu, koristićemo pojam *Aplikacija* da označimo aplikativni softver iz prethodne rečenice.

## Metodologija

Funkcionalnosti Sistema za upravljanje garancijama (GMS), koje treba da budu pokrivene Aplikacijom, opisane su pomoću sekvencijalnih dijagrama. Procesi su dokumentovani uz pomoć tekstualnih opisa.

### Sekvencijalni dijagram

Sekvencijalni dijagram je vrsta interaktivnog dijagrama koji pokazuje kako procesi međusobno funkcionišu u zajedničkom radu i kojim redosledom. Jedan sekvencijalni dijagram prikazuje interakcije objekata poređane određenim vremenskim redosledeom. On prikazuje objekte i klase koje su uključene u scenario i redosled poruka razmenjenih između objekata potrebnih za izvršavanje funkcionalnosti scenarija.

Paralelne vertikalne linije na sekvencijalnom dijagramu prikazuju različite procese ili objekte koji traju – deluju istovremeno, a horizontalne strelice – poruke koje se razmenjuju među njima onim redosledom kako su nastajali. Na ovaj način je omogućena specifikacija za izvršavanje scenarija grafičkim putem, a u skladu sa UML 2.0 označavanjem.



## Skraćenice

|  |  |
| --- | --- |
| AMS | Sistem upravljanja ovlašćenjima |
| CO | Carinarnica (office) |
| GMS | Sistem upravljanja garancijama |
| MRN | Referentni broj pošiljke |
| NCTS | Novi kompjuterizovani tranzitni sistem |
| NTA | Aplikacija nacionalnog tranzita |
| TAD | Tranzitni prateći document |
| e-TCD | Elektronska tranzitna carinska deklaracija u obliku poruke E\_DEC\_DAT (ND015) |
| TCD | Tranzitna carinska deklaracija(e) |
| TIN | Identifikacioni broj privrednog subjekta (PIB privrednog subjekta) |
| UML | Formalni jezik za modeliranje sistema |
| XML | Metod za opisivanje strukture poruka |
| XSD | XML šematska definicija |

## Struktura ovog dokumenta

Scenariji razmene poruka grupisani su prema ulozi carinarniceu čijoj nadležnosti je obavljanje sledećih poslova komunikacije:

* Komunikacija između korisnika garancije (to jest, glavnog obveznika, u daljem tekstu principala) i garantne carinarnice,
* Komunikacija između garanta i Garantne carinarnice,
* Opšta razmena podataka.

Svaki scenario za razmenu poruka definisan je kao redosled poruka koje se razmenjuju između privrednog subjekta (npr. korisnika garancije ili garanta) i Uprave carina Republike Srbije u spoljnom domenu.

# Pregled poruka

Poruke koje mogu da razmenjuju Uprava carina Republike Srbije (preko Sistema za upravljanje garancijama) i privredni subjekti navedene su u sledećoj tabeli:

|  |  |  |  |  |
| --- | --- | --- | --- | --- |
| **Kod** | **Skraćenica** | **Opis** | **Pošiljalac** | **Primalac** |
| ND026A | E\_ACC\_COD | Zahtev za registraciju pristupnih kodova garancije | Korisnik garancije | UPRAVA CARINA |
| ND034A | E\_GUA\_QUE | Upit u garancije | Korisnik garancije  Izdavalac vaučera  Garant | UPRAVA CARINA |
| ND037A | E\_GUA\_RSP | Odgovor na upit u garancije | UPRAVA CARINA | Korisnik garancije  Izdavalac vaučera  Garant |
| ND221A | E\_VOC\_REQ | Zahtev za poništavanje vaučera | Izdavalac vaučera | UPRAVA CARINA |
| ND222A | E\_VOC\_RSP | Odgovor na zahtev za poništavanje vaučera | UPRAVA CARINA | Izdavalac vaučera |
| ND223A | E\_ACC\_RSP | Potvrda registracije pristupnih kodova | UPRAVA CARINA | Korisnik garancije |
| ND224A | E\_IGV\_INF | Individualna garancija  Zahtev za prodaju vaučera | Izdavalac vaučera | UPRAVA CARINA |
| ND226A | E\_IGV\_RSP | Individualna garancija  Registracija vaučera | UPRAVA CARINA | Izdavalac vaučera |
| ND234A | E\_GUU\_QUE | Upit za garantni iznos u upotrebi | Garant | UPRAVA CARINA |
| ND237A | E\_GUU\_RSP | Odgovor na upit za garantni iznos u upotrebi | UPRAVA CARINA | Garant |
| ND906A | E\_FUN\_NCK | Poruka o grešci | UPRAVA CARINA | Korisnik garancije  Izdavalac vaučera  Garant |

Detaljni opisi ovih poruka i dozvoljeni scenario komunikacije opisani su u sledećim poglavljima.

Detaljna struktura poruka opisana je u XSD obliku. Radi lakšeg razumevanja, pripremljena je i HTML dokumentacija. XSD i HTML dokumentacija o porukama se nalazi u prilogu ovog dokumenta.

Ovlašćenje za elektronsku komunikaciju sa Garantnim carinarnicama, izdato od strane nadležne carinarnice i registrovano u AMS sistemu je preduslov za razmenu ovih poruka. Ovlašćenje za elektronsku komunikaciju sa Garantnim carinarnicama će sadržati spisak dozvoljenih poruka za razmenu zajedno sa njihovom namenom i redosledom, relevantnim pravilima i uslovima, koji su potrebni radi razumevanja definisanih grupa podataka i njihovih elemenata sadržanih u porukama.

# Razmene poruka za Korisnike garancija

## Registracija pristupnih kodova garancije

Kada principal ili njegov zastupnik podnese novu tranzitnu deklaraciju i iskoristi neku(e) od garancija, on mora uneti kod za pristup garanciji da bi dokazao da je on, kao lice koje podnosi deklaraciju, ovlašćeno (od strane principala) da koristi garanciju, koja je registrovana u GMS.

Svaka garancija sa šifrom 0 (oslobođenje od polaganja garancije), šifrom 1 (zajednička garancija) ili šifrom 9 (individualna garancija za višestuku upotrebu) će imati primarni i sekundarni pristupni kod. Primarni pristupni kod dodeljuje nadležna Garantna carinarnica prilikom izdavanja garancije njenom korisniku, i isti se ne koristi u tranzitnoj deklaraciji. Koristi ga principal za upravljanje i održavanje sekundarnih pristupnih kodova. Sekundarni pristupni kod koji dodeljuje principal se upotrebljava u tranzitnim deklaracijama.

Poruka E\_ACC\_COD (ND026) obaveštava Garantnu carinarnicu o novim sekundarnim pristupnim kodovima koje je dodelio Korisnik garancije, i koje će upotrebljavati Korisnik garancije. Ova poruka će sadržati sve važeće sekundarne pristupne kodove za određenu garanciju. Ako Korisnik garancije želi da promeni primarni pristupni kod, on će uneti podatke u polje „Novi primarni pristupni kod“ i pošto se uspešno okonča obrada poruke, primarni pristupni kod biće zamenjen novim.

Odgovor je poruka E\_ACC\_RSP (ND223) i ona sadrži:

* listu važećih sekundarnih pristupnih kodova koji su registrovani u GMS za određenu garanciju kada je E\_ACC\_COD (ND026) poruka uspešno obrađena;
* spisak otkrivenih grešaka, kada je E\_ACC\_COD (ND026) poruka neuspešno obrađena, i to:
  + Nevažeći primarni kod,
  + Neodgovarajući PIB Principala,
  + Garancija nije važeća,
  + Neregistrovana garancija.



## Korisnik garancije, Garantna carinarnica, Registracija pristupnih kodova – uspešna, Registracija pristupnih kodova – neuspešna, Registracija pristupnih kodova – formalne greške

## Upit u garanciju

Upit u garanciju može poslati ili Korisnik garancije (samo za one garancije gde je on principal) ili garant (samo za one garancije u kojima je on garant).

Podnosilac (to jest Korisnik garancije ili garant) može poslati upit u garanciju(e) porukom E\_GUA\_QUE (ND034). Na jedan upit se može dobiti odgovor za najviše 999 garancija. Za svaku posebno određenu garanciju potrebno je popuniti sledeća polja:

* Pristupni kod garancije (Garant nije u obavezi da ga unese),
* Tip upita (videti u daljem tekstu),
* Vremenski period od do (samo za tipove upita od 1 do 3).

Postoje sledeći tipovi upita:

* **1 = za upotrebu garancije** – odgovor sadrži listu upotreba garancije tokom određenog perioda (od – do). Na listi se nalaze MRN, iznos, valuta, datum zaduženja, datum razduženja i datum oslobođenja;
* **2 = za iskorišćenost garancije** – odgovor sadrži informacije o trenutnom stanju garancije – broj upotreba garancije, ukupno zaduženje i preostala raspoloživa sredstva;
* **3 = za upotrebu i iskorišćenost garancije** – odgovor sadrži oba tipa informacija opisanih pod upitom 1 i 2
* **4 = za Opšte informacije o garanciji** – odgovor sadži opšte informacije o određenoj garanciji – referentni iznos, važnost, principala, garanta, ograničenu važnost (zemlje, roba…).

Upit može da sadrži garancije iz različitih Garantnih carinarnica (bilo srpkih bilo garantnih carinarnica strana ugovornica Konvencije o zajedničkom tranzitu). U slučaju da upit sadrži inostranu/e garanciju/e, obrada upita može trajati duže, zato što GMS sistem mora komunicirati sa inostranim carinskim administracijama – uglavnom se to izvršava u roku od 30 minuta.

Poruka sa odgovorom E\_GUA\_RSP (ND037) će sadržati, za svaku garanciju, ili tražene informacije u zavisnosti od tipa upita (kada je upit uspešno obrađen) ili razlog(e) zašto Garancija ne važi (kada upit nije uspešno obrađen). Mogući razlozi da Garancija ne bude važeća su:

* Neregistrovana garancija,
* Nevažeći garantni pristupni kod,
* Neodgovarajući PIB principala (odnosno korisnika garancije).



Podnosilac, Garantna carinarnica, Upit za garanciju – uspešan, Upit za garanciju – neuspešan, Upit za garanciju – formalne greške

# Razmene poruka za garante

Kako bi mogao da komunicira, svaki garant treba da ima važeće ovlašćenje za elektronsku komunikaciju u tranzitnoj proceduri sa Garantnim carinarnicama, a ovlašćenje će izdati nadležni carinski organ.

Garant može poslati upit u garanciju u slučajevima kada je on u svojstvu garanta – videti poglavlje 0.

## Upit u iznos garancija u upotrebi

Garant može poslati upit za iznos garancija u upotrebi. Postoje dve opcije za ovaj upit:

* **Upit za iznos garancija u upotrebi** (to jest za sve korisnike garancija) – ako u poruci E\_GUU\_QUE (ND234) garant unese samo svoj PIB (a ne PIB Principala), u poruci sa odgovorom E\_GUU\_RSP (ND237) dobiće listu svih identifikacionih brojeva privrednih subjekata – PIBova (tj, Korisnika garancija), kao i stanje njihovih garancija.
* **Upit za određenog Korisnika garancije** – ako u poruci E\_GUP\_QUE (ND234) garant unese i svoj PIB i PIB Principala, onda će u poruci sa odgovorom E\_GUP\_RSP (ND237) on dobiti i referentnu sumu i trenutni bilans stanja određenog Principala.



Garant, Garantna carinarnica, Upit za iznos garancija u upotrebi – uspešan, Upit za iznos garancija u upotrebi – formalne greške

# Razmene poruka za Izdavaoce vaučera

## Registracija Prodatog vaučera

Svaki prodati vaučer treba da bude registrovan u Sistemu za upravljanje garancijama (GMS) pre nego što ga garant izda Korisniku garancije (to jest principalu).

Garant, to jest Izdavalac vaučera, snosi odgovornost za registraciju prodatog vaučera u Sistemu upravljanja garancijama (GMS). Garant, to jest Izdavalac vaučera, treba da pošalje poruku E\_IGV\_INF (ND224A) nadležnoj Garantnoj carinarnici (Centrala UPRAVE CARINA). Posle obrade ove poruke, GMS sistem će garantu, to jest Izdavaocu vaučera, poslati natrag poruku E\_IGV\_RSP (ND226A) ili Poruku o grešci E\_FUN\_NCK.

Poruka E\_IGV\_INF omogućava registracije više od jednog vaučera u isto vreme (grupa podataka „Garantna referenca“ se može ponoviti do 999 puta). Ako poruka E\_IGV\_INF bude odbijena slanjem Poruke o grešci E\_FUN\_NCK, svi vaučeri uključujući i onaj odbijen porukom E\_IGV\_INF će biti odbijeni (bez obzira u kom vaučeru je otkrivena greška) i treba ih ponovo podneti na registraciju.

Poruka sa odgovorom E\_IGV\_RSP (ND226A) za svaki podneti vaučer mora sadržati sledeće informacije:

* Ako je uspela registracija, onda će polja sa datumom važenja i vremenskom oznakom na Vaučeru biti popunjena;
* Ako registracija nije bila uspešna, onda se moraju uneti razlozi zašto je Garancija nevažeća. U tom slučaju mogu se pojaviti sledeći problemi:
  + Duplirani GRN,
  + Neodgovarajući PIB garanta,
  + Ovlašćenje za izdavanje vaučera ne postoji,
  + Ovlašćenje za izdavanje vaučera ne dopušta izdavanje vaučera sa ograničenom važnošću,
  + Nedostatak sredstava.



Izdavalac vaučera, Garantna carinarnica, Registracija prodatog vaučera – uspešna, Registracija prodatog vaučera – neuspešna, Registracija prodatog vaučera – formalne greške

## Zahtev za poništavanje vaučera

Garant, to jest Izdavalac vaučera, može da poništi prodati vaučer (samo kada je prodati vaučer već registrovan u GMS).

Poruka E\_VOC\_REQ (ND221) omogućava garantu, Izdavaocu vaučera, da zahteva poništavanje prodatog vaučera.

Poruka sa odgovorom E\_VOC\_RSP (ND222) obaveštava garanta, Izdavaoca vaučera, o ishodu traženog zahteva za poništavanje vaučera. Za uspešno poništavanje poruka E\_VOC\_REQ će sadržati datum i vreme poništavanja svakog vaučera. U slučaju neuspešnog poništavanja, poruka će sadržati neki od sledećih razloga za odbijanje poništavanja:

* Neregistrovan GRN,
* Nije moguće poništiti vaučer (na primer, zato što je već bio poništen…),
* Neodgovarajući PIB.



Izdavalac vaučera, Garantna carinarnica, Poništavanje vaučera – uspešno, Poništavanje vaučera – neuspešno, Poništavanje vaučera – formalne greške

|  |
| --- |
| *The contents of this publication are the sole responsibility of Saga-Aquasoft-Komix Consortium and can in no way be taken to reflect the views of the European Union* |